text: En lillebitte islandsk sweater
  09 oktober 2015 kl. 19.55
  Der skal gang i de helt små pinde, når der skal strikkes trøjer efter klassisk nordisk mønster til Barbiedukker.
  Efter dommernes hårde kritik sidste gang er nerverne på højkant, da de syv tilbageværende deltagere i Den Store Strikkedyst præsenteres for dagens tema: miniaturestrik.
  Det er nærmest Sarah Lund fra Forbrydelsen, der møder Barbie og strikkedysten, da deltagerne bliver bedt om at strikke en trøje til en Barbie-dukke i et nordisk mønster.
  De får udleveret mønstre fra hele Norden, som de frit kan vælge mellem - blot skal strikkerne huske at tilpasse mønsteret, så det passer til den slanke Barbiegirl - og det bliver svært for flere af deltagerne.
  I dagens anden opgave skal de syv strikkere strikke deres drømmehus - i kvadratcentimeter, heldigvis. Det skal være det hus, som de allerede bor i, eller det hus de, som de drømmer om at bo i. Blot skal det have fire vægge, et tag - og kunne stå selv. Og de byggetekniske krav stiller deltagerne på en svær opgave.
  
  